Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: valamint a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a
Paragraph Index: 259

2. Műszaki előírások 2.1. Alkalmazható előírások, felhasználható anyagok A gyártási előírásokat harmonizált európai szabvány* vagy más, nemzetközileg elfogadott előírás szerint kell meghatározni. A kompozit palackok gyártásához felhasználható alapanyagok fajtáit, azok minőségét, a vonatkozó tervezési, méretezési, gyártási és ellenőrzési előírásokat is az előzőekben meghatározott dokumentáció tartalmazza. 2.2. Tervezési feltételek 2.2.1. A Ph próbanyomás nem lehet kisebb, mint az alkalmazott töltési nyomás másfélszerese. * EN 12245 és EN 12257 1998/106. szám 2.2.2. A gáztöltettel érintkező felületek anyaga feleljen meg a gáztöltet fizikai, vegyi stb. tulajdonságainak. 2.2.3. A felszakítási és a próbanyomás hányadosa legalább a következő legyen: — csak a hengeres részen bevont palackoknál 1,67, — teljes felületen bevont palackoknál 2. 2.3. Kompozit palack béléstest 2.3.1. Anyaga fém vagy nemfém lehet. 2.3.2. A bizonylat(ok)ban meg kell adni a felhasználandó alapanyagok jellemzőit, a gyártási eljárás(oka)t és az ellenőrzési feltételeket. 2.3.3. Fémből készült béléstestet a 2.1. pont figyelembevételével a Szabályzat IV., V., VI. vagy VII. fejezete szerint kell gyártani. 2.3.4. A nemfémből készülő béléstest anyagát és falvastagságát úgy kell megválasztani, hogy annak élettartama biztosítsa a kompozit palackra megkívánt minimális élettartamot, valamint a béléstest falán történő gáz átszivárgás ne haladja meg a palack 1 literére vonatkoztatva az óránkénti 0,25 cm3 értéket. 2.3.5. A nyaki résznél nem lehetnek belső gyűrődések. Enyhe redősödés a nyak tájékán megengedett, ha nincs éles gyökű gyűrődés. 2.3.6. Minden egyes béléstest falvastagságának nagyobbnak vagy egyenlőnek kell lennie az előírt minimális tervezési falvastagságnál. 2.3.7. Excentritás: a béléstest ugyanabban a keresztmetszetben mért legkisebb és legnagyobb falvastagság eltérése, amely nem lehet több, mint a két falvastagság átlagának 10%-a. Ahol a béléstest átlagos falvastagsága kisebb 4 mm-nél, az eltérés 0,8 mm-nél kisebb kell legyen. 2.3.8. Palást egyenesség: a béléstest hengeres palástjának eltérése az egyenes vonaltól, amely legfeljebb 3 mm/m lehet. 2.3.9. Ovalitás: a béléstest ugyanabban a keresztmetszetben mért legnagyobb és legkisebb átmérőinek különbsége, amely nem lehet több a közepes átmérő 2%-ánál. 2.3.10. A kompozit palack béléstest gyártásához felhasznált anyagokról, valamint a gyártásról és a kijelölt vizsgáló szervezet vizsgálatairól minőségi bizonyítványt kell a gyártmányhoz mellékelni. 2.4. Kompozit palack külső bevonat 2.4.1. A felhasznált anyagok minősége egyenletes legyen és elégítse ki a vonatkozó előírásokat. 2.4.2. A felhasznált anyagokról olyan nyilvántartást kell vezetni, amely lehetővé teszi, hogy valamennyi kompozit palackhoz felhasznált anyag azonosítható legyen. 2.4.3. Biztosítani kell, hogy a béléstest és a szál között ne legyen káros reakció. Ezért a bevonási eljárást megelőzően, szükség esetén a béléstestre megfelelő védőréteget kell felvinni.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes